tartuNLP/wikipedia-smugri-20251201 huggingface dataset:
Karen Uhlenbeck

Karen Keskulla Uhlenbeck (sündinud 24. augustil 1942 Clevelandis Ohio osariigis) on Ameerika Ühendriikide matemaatik.
1964. aastal sai ta bakalaureusekraadi Michigani Ülikoolist. Magistri- ja doktorikraadi sai ta Brandeisi Ülikoolist.
Tema üks tähtsamaid uurimisvaldkondi on olnud geomeetriline analüüs.
Ta on töötanud muuhulgas Illinoisi Ülikoolis Urbana–Champaignis, Illinoisi Ülikoolis Chicagos, Chicago Ülikoolis ja Texase Ülikoolis Austinis.
2007. aastal võeti ta Ameerika Filosoofiaseltsi liikmeks. 2019. aastal pälvis ta esimese naisena Abeli auhinna.
Tema neiupõlvenime oli Keskulla. Nimi tuleneb tema vanaisalt, kelle perekonnanimi oli Keskküla ja kes oli eestlane.
Chitose rahvusvaheline lennujaam

Chitose rahvusvaheline lennujaam (IATA: CTS, ICAO: RJCC) on rahvusvaheline lennujaam Chitoses ja Tomakomais Hokkaidōl Jaapanis. Lennujaam teenindab Sapporo linna. Tegu on Hokkaidō suurima lennujaamaga nii reisijate arvult kui ka pindalalt.
Lennujaamas on neli lennurada, millest lühim on 2700 meetrit ja pikim 400 meetrit.
Lennujaama läbis 2017. aastal rohkem kui 22 miljonit reisijat.
Fukuoka lennujaam

Fukuoka lennujaam (IATA: FUK, ICAO: RJFF) on rahvusvaheline lennujaam Hakata-kus Fukuokas Jaapanis. Lennujaam on riigis reisijate arvult neljas. Tegu on nii tsiviil- kui ka militaarlennuväljaga.
Lennujaamas on üks lennurada, mis on 2800 meetrit pikk.
Lennujaama läbis 2015. aastal 20 968 463 reisijat.
Lufthansa Cargo

Lufthansa Cargo AG on Saksamaa kaubalennufirma, mida omab täielikult Lufthansa Group. Lennufirma baseerub Frankfurdi lennujaamas, Saksamaal. Lennufirmal on 17 kaubalennukit, mis lendavad 57 sihtkohta. Lennufirmal on kahte tüüpi kaubalennukeid: McDonnell Douglas MD-11F ja Boeing 777F.
Kaubalennufirma oli ka osa WOW Alliance'ist, mis on globaalne kaubalennufirmade ühendus. Lufthansa Cargo lahkus ühendusest 2009. aastal.
Zuzana Čaputová

Zuzana Čaputová (sünninimi Strapáková; sündinud 21. juunil 1973 Bratislavas) on Slovakkia advokaat, poliitik ja aktivist, kes oli aastatel 2019–2024 Slovakkia president.
Elulugu.
Ta õppis aastatel 1991–1996 Bratislava Komenský ülikooli õigusteaduskonnas ja lõpetas selle magistrikraadiga.
Seejärel töötas ta Pezinoki (asub Pezinoki ringkonnas Bratislava maakonnas) linnavalitsuse kantseleis, tõustes asjaajajast kantselei asejuhatajaks. 
Ühiskondlik tegevus.
Ta töötas ka kodanikuühenduses VIA IURIS.
Viimase kaudu osales ta võitluses Pezinoki uue prügila vastu ning korraldas rohujuuretasandi kampaania, kaasates kunstnikke, ettevõtjaid, veinitootjaid, üliõpilasi, usujuhte ja teisi kodanikke, kelle abil koguti petitsioonile Euroopa Parlamendi jaoks 8000 allkirja. Kampaania tulemusel otsustas Slovakkia Riigikohus 2013. aastal, et uus prügila on ebaseaduslik, ja tühistas ehitusloa. Lisaks saavutas Čaputová ka vana prügila sulgemise.
Ta aitas tuua kümneid tuhandeid inimesi tänavale protestima valitsuse vastu pärast seda, kui uuriv ajakirjanik Ján Kuciak ja tema kihlatu 2018. aasta veebruaris mõrvati.
Ta kuulub liberaalsesse erakonda Progressiivne Slovakkia. 
Slovakkia Vabariigi president.
Ta sai 2019. aasta Slovakkia presidendivalimiste 16. märtsil toimunud esimeses voorus 40,53% häältest ja 30. märtsil toimunud teises voorus 58,4% häältest ning sai seega Slovakkia ajaloo esimeseks naispresidendiks. 
Ta oli alates 15. juunist 2019 kuni 15. juunini 2024 ka Slovakkia president. Tema järel sai presidendiks Peter Pellegrini.
Isiklikku.
Ta on lahutatud ja on kahe tütre ema.
Beto O'Rourke

Robert Francis O'Rourke (sündinud 26. septembril 1972) on Ameerika Ühendriikide poliitik ja ärimees, kes kuulub Demokraatlikku parteisse ning esindas aastatel 2013–2019 Esindajatekojas Texase osariigi 16. valimisringkonda. 
2018. aastal kaotas ta senativalimistel napilt Texase osariigi vabariiklasest senaatorile Ted Cruzile, kuid eduka valimiskampaaniaga pälvis suurt populaarsust ka väljaspool osariiki. 14. märtsil 2019 teatas ta kandideerimisest 2020. aasta presidendivalimistel ning 1. novembril teatas, et siiski loobub sellest. 
Karjäär.
Robert Francis O'Rourke sündis Texase osariigi piirilinnas El Pasos. Hüüdnimi Beto on hispaaniapärane deminutiiv Robertost, sest enamus El Paso elanikest on hispaaniakeelsed "latiinod". Juba tema isa Pat O'Rourke lõi kaasa poliitikas ning oli valitud ka El Paso maakonnakohtunikuks. Beto O'Rourke lõpetas 1995. aastal New Yorgis Columbia ülikooli bakalaureusekraadiga inglise kirjanduses. 1998. aastal pöördus ta tagasi El Pasosse ning rajas internetiteenuseid ja tarkvara pakkuva ettevõtte Stanton Street Technology Group, mis tegutseb tänaseni. Aastatel 2005–2011 kuulus O'Rourke El Paso linnanõukokku. &lt;br&gt;
2012. aastal esitas ta kandidatuuri valimistel Ameerika Ühendriikide Esindajatekotta ning võitis Demokraatliku partei eelvalimistel kauaaegset Esindajatekoja liiget Sylvestre Reyest. O'Rourke valiti Esindajatekotta kolmeks perioodiks järjest, kuid 2018. aastal otsustas ta kandideerida Demokraatliku partei kandidaadina senativalimistel tuntud vabariiklasest senaatori Ted Cruzi vastu. Novembris toimunud valimistel kogus O'Rourke üle 4 miljoni hääle. kokku 48,3% häältest Cruzi 50,9% vastu, kuid valdavalt konservatiivses ja vabariiklikus Texases oli see demokraatide jaoks parim tulemus pärast 1988. aastat. &lt;br&gt;
Palju tähelepanu pälvis O'Rourke valimiskampaania, mida suutis edukalt rahastada eraannetustest ning loobus erakonna kontrollitavatest poliitilise aktsiooni komitee ("Political Action Committee" – PAC) toetustest. Kuigi O'Rourke sisenes valimistele autsaiderina ning oli oma nimekast konkurendist küsitluste järgi pikalt maas, tõestas ta end võimeka poliitikuna, kes on suuteline mobiliseerima valijaid oma toetuseks ning hoolimata sellest, et ta valimised kaotas, nägid paljud temas perspektiivikat kandidaati presidendivalimistel. 14. märtsil 2019 teataski O'Rourke kandideerimisest 2020. aasta presidendivalimistel. 
Isiklikku.
Beto O'Rourke abiellus 2005. aastal Amy Hoover Sandersiga. Neil on kolm last: Ulysses, Molly ja Henry. Nooruses oli Beto korduvalt pahuksis seadusega, talle on esitatud süüdistus sissemurdmises ja joobes juhtimise eest. Süüdistused võeti küll tagasi. Ta oli seotud arvutihäkkerite grupiga Cult of the Dead Cow. Samuti mängis ta mitmes ansamblis basskitarri ja trumme. Ülikooli ajal oli ta sõudemeeskonna kapten . O'Rourke valdab vabalt hispaania keelt.
Kyle Massey

Kyle Orlando Massey (sündinud 21. augustil 1991) on Ameerika Ühendriikide näitleja.
Ameerika Ühendriikide maaväe sõjakolledž

Ameerika Ühendriikide maaväe sõjakolledž (inglise keeles "United States Army War College"; USAWC) on 1901. aastal president Theodore Roosevelti asutatud kõrgemat sõjalist haridust (magistritaseme õpet) andev asutus, kus valmistatakse kolonelleitnandi või koloneli auastmes Ameerika Ühendriikide sõjaväelasi ette edasiseks karjääriks.
Õppimine.
Koolis õpetatakse sõjaliste operatsioonide strateegilist planeerimist ning sõjalis-strateegilist mõtte- ja ajalugu.
Õppekorraldus.
USAWC õppetöös on võimalik osaleda kahel moel: kümnekuise residentkursuse või kaheaastase distantsõppeprogrammi raames. Mõlema kursuse suurus on ligikaudu 400 õppurit. Distantsõpe eeldab intensiivset kirjalikku tööd, iga õppemoodul lõpeb akadeemilise essee, õppuse või eksamiga (pärast esimest õppeaastat langeb 1/4 üliõpilastest välja). Residentkursusel on põhirõhk seminari- ja töötubade vormis õppel. Mõlemad õppevormid eeldavad mahukat iseseisvat tööd erialakirjandusega ja ingliskeelse kirjaliku eneseväljendusoskuse kõrgtaset.
USAWC nimekamad lõpetajad.
Kooli lõpetajate hulka kuuluvad näiteks armeekindral Omar Bradley, kindral Walter Bedell Smith, kindral George S. Patton, kindral Tommy Franks, kindral H. Norman Schwarzkopf ja paljud teised Ameerika sõjaajaloos märkimisväärset rolli mänginud ohvitserid, aga ka Egiptuse president ‘Abd al-Fattāḩ as-Sīsī ja Nigeeria president Muhammadu Buhari.
USAWC ja Eesti.
Kool on mänginud olulist rolli Eesti uuema aja ohvitserkonna ja tippametkonna harimisel. Kooli vilistlaste hulka kuuluvad teiste hulgas kindralleitnant Johannes Kert, kindralmajor Meelis Kiili, brigaadikindral Artur Tiganik, riigisekretär Taimar Peterkop, Kaitseministeeriumi kantsler Kristjan Prikk ja Kaitseministeeriumi asekantsler Meelis Oidsalu.
Aulua keel

Aulua keel on Austroneesia hõimkonda Põhja ja Kesk-Vanuatu keelte rühma kuuluv keel, mida kõneldakse Vanuatus Malekula saare idaosas. Kõnelejate arv on ligikaudu 750.
Santi (aadlisuguvõsa)

Santi oli Piemontest pärit Venemaa aadlisuguvõsa.
Ajalugu.
Suguvõsa võeti 1789. aastal Moskva kubermangu aadliraamatusse.
Michael McDonald

Michael James McDonald (sündinud 31. detsembril 1964) on Ameerika Ühendriikide näitleja.
Debeikiai vald

Debeikiai vald (leedu keeles "Debeikių seniūnija") on 2. järgu haldusüksus (vald) Leedus Anykščiai rajooni territooriumil.
Valla pindala on 172 km². 2011. aasta seisuga elas seal 1194 inimest. Valla keskus on Debeikiai alev, kus aastal 2011 oli 404 elanikku. Vallamaja asub aadressil J. Biliūno g. 44. Vallavanem on Alvydas Simonavičius.
Lisaks küladele on vallas ka mõned huutorid
Club América

Club América on Mehhiko pealinnas Méxicos tegutsev jalgpalliklubi, mis mängib Mehhiko kõrgliigas Liga MX.
Klubi asutati 1916. aastal ning alates 1959. aastast on selle omanik olnud Mehhiko meediakonglomeraat Grupo Televisa.
Klubi koduväljak on Estadio Azteca, mis on Mehhiko ja Ladina-Ameerika suurim staadion ning üks suuremaid jalgpallistaadione maailmas.
Club América suurimaks rivaaliks on Guadalajara ning Club América ja Guadalajara on ainsad klubid, mis pole kunagi Mehhiko kõrgliigast välja langenud. Kahe klubi vahelised mängud on tuntud nimega El Súper Clásico.
Klubi on tulnud Mehhiko meistriks 14 korda, mille poolest on see Mehhiko edukaim klubi. Viimati tuldi Mehhiko meistriks 2023. aastal. Lisaks on viis korda võidetud Mehhiko karikas ning CONCACAF-i edukaima klubina tuldud seitse korda oma konföderatsiooni meistriks.
Praegune koosseis.
"Seisuga 18. detsember 2023"'
Maailma parim isa

""Maailma parim isa" (algupärase pealkirjaga "World's Greatest Dad") on 2009. aasta Ameerika Ühendriikide fantaasiafilm.
Demokraatliku Sotsialismi Partei

Demokraatliku Sotsialismi Partei (saksa keeles "Partei des Demokratischen Sozialismus", lühend PDS) oli Saksamaa partei. PDS eksisteeris 1990–2007. PDS oli ideoloogialt demokraatlik sotsialistlik ja eurokommunistlik. 2007. aasta juunis ühinesid PDS ning Töö ja Sotsiaalse Õigluse Partei ja moodustasid uue partei: Vasakpartei.
PDS oli Saksamaa Sotsialistliku Ühtsuspartei õigusjärglane.
PDSi viimane juht oli Lothar Bisky.
Töötülide lahendamise komisjon

Töötülide lahendamise komisjon oli Eesti Sotsiaalministeeriumi alluvuses tegutsenud komisjon, mis tegeles tööõiguslike küsimustega. Komisjoniga seonduva määratles töötülide lahendamise seadus. Komisjon tegutses 1930. aastatest kuni 1940. aastani.
Eesti kohaliku omavalitsuse volikogude valimised

Eesti kohaliku omavalitsuse volikogude valimised on Eestis rahvahääletusega valimised, millega selgitatakse kohalike omavalitsuste volikogude koosseisud. Valimised võivad olla korralised (iga nelja aasta tagant) või erakorralised. Valimistega seotu on reguleeritud kohaliku omavalitsuse volikogu valimise seadusega.
Eestis on kohaliku omavalitsuse volikogude valimine toimunud järgmistel aastatel:
Pikkusühik

Pikkusühik on mõõtühik, millega mõõdetakse ruumilisi vahemaasid. SI-süsteemis on pikkuse mõõtühik meeter.
SI-välised pikkusühikud.
Mitmes ainevaldkonnas on kasutusel mittesüsteemsed pikkusühikud, näiteks merenduses meremiil, keemias ja kristallograafias ongström, astronoomias astronoomiline ühik, parsek ja valgusaasta, kvantfüüsikas Plancki pikkus. USAs on meetril põhinevate pikkusühikute kõrval kasutusel toll, jalg, jard ja miil.
Pindalaühik

Pindalaühik on mõõtühik, millega mõõdetakse pindalasid. Levinumaid pindalaühikuid on ruutmeeter.
SI ühikutega seotud piiratud kasutusalaga pindalaühikud.
Kõlvikute ja ehitusaluse maa pindala ühikutena on kasutusel aar (a) ja hektar (ha):
Mahuühik

Mahuühik ehk ruumalaühik on mõõtühik, millega väljendatakse mahtu. Levinum mahuühik SI-süsteemis on kuupmeeter.
Erinimetusega SI mahuühik on liiter, millest saab moodustada osaühikuid, näiteks milliliiter (ml), ja kordühikuid, näiteks hektoliiter (hl).
Massiühik

Massiühik on mõõtühik, millega mõõdetakse massi. SI-süsteemis on massi mõõtühik kilogramm, mis on ühtlasi üks seitsmest põhiühikust.
Kiirusühik

Kiirusühik on mõõtühik, millega mõõdetakse kiirust. SI-süsteemi põhiühikute järgi märgitakse kiirust nii: m/s (meetrit sekundis).
A Merry Friggin' Christmas

"A Merry Friggin' Christmas" on 2014. aasta Ameerika Ühendriikide komöödiafilm.
Romblomanoni keel

Romblomanoni keel on Malai-Polüneesia keelte Kesk-Filipiini rühma kuuluv keel, mida kõneldakse Filipiinidel Rombloni provintsis Rombloni, Sibuyani ja Tablase saarel.
Kõnelejate arv on umbes 94 000.
Hawston

Hawston on asula Lõuna-Aafrika Vabariigis Lääne-Kapimaa provintsis Overbergi ringkonnas Overstrandi vallas. Hawston asub Atlandi ookeani rannikul.
Lõuna-Aafrika Vabariigi 2011. aasta rahvaloenduse andmetel oli Hawstoni elanikest värvilisi 95,97%, mustanahalisi aafriklasi 1,19%, valgeid 0,38%, India või Aasia päritolu inimesi 0,19% ja teisi 2,26%. Afrikaani keelt pidas emakeeleks 95,33% inimesi ja inglise keelt 3,46%.
Xie Juezai

Xie Juezai (hiina keeles 谢觉哉, pinyinis "Xiè Juézāi"; mai 1884 – 15. juuni 1971) oli Hiina Rahvavabariigi riigitegelane.
Alates 19. oktoobrist 1949 kuni 28. aprillini 1959 oli Xie Juezai Hiina Rahvavabariigi siseminister. 1959–1965 oli ta Hiina Kõrgema Rahvakohtu esimees ja 1964–1971 Hiina Rahva Poliitilise Konsultatiivkonverentsi aseesimees.
Niine põik

Niine põik on tänav Tallinnas Põhja-Tallinna linnaosas Kalamaja asumis.
Tänav sai nime 22. mail 2013.
Lennusadama tänav

Lennusadama tänav on tänav Tallinnas Põhja-Tallinna linnaosas Kalamaja asumis.
Tänav sai nime 28. septembril 2011.
Staapli tänav

Staapli tänav on tänav Tallinnas Põhja-Tallinna linnaosas Kalamaja asumis.
Tänav sai nime 23. oktoobril 2013. Tänav on saanud nime selle järgi, et asub endise staapelplatsi peal.
Staapli 10 asuv 1913. aastal ehitatud Peeter Suure sadama väike katlamaja on renoveeritud büroohooneks.
Vibu tänav

Vibu tänav on tänav Tallinnas Põhja-Tallinna linnaosas Kalamaja asumis.
Tänav sai nime 14. aprillil 2010.
Võrgu tänav

Võrgu tänav on tänav Tallinnas Põhja-Tallinna linnaosas Kalamaja asumis.
Võrgu tänav on saanud nime sealkandis asunud võrgupunumistöökodade järgi. Võrgu tänav saab alguse Kalasadama tänavast. Suur osa tänava kunagisest, valdavalt puumajadest koosnenud hoonestusest on hävinud. Tänava ääres asusid omal ajal kalatööstused.
Ajalugu.
19. sajandi teisel poolel ja 20. sajandi alguses oli Võrgu tänava ääres Kaarel Laksi pood ehk Laksi kõrts. Laksi pood lammutati 1930. aasta paiku ning kalatööstur T. Varik ehitas selle asemele uue maja, kus olid tööstusruumid, kauplus ja korterid.
Võrgu tänava, Suur-Patarei tänavaga paralleelne osa kandis kuni 1980. aastani Kalasadama tänava nimetust. Tänav sai tagasi Võrgu tänava nime 19. juunil 2002., kui 19.06.2002 aasta Tallinna Linnavalitsuse määrusega osa Kalasadama tänavast ennistati Võrgu tänavana.
Hipodroomi tänav (Tallinn)

Hipodroomi tänav on tänav Tallinnas Põhja-Tallinna linnaosas Pelgulinna asumis.
Tänav sai nime 13. märtsil 2013.
Helme tänav

Helme tänav on tänav Tallinnas Põhja-Tallinna linnaosas Pelgulinna asumis.
Tänav sai nime 26. jaanuaril 2005.
Väike-Männiku tänav

Väike-Männiku tänav on tänav Tallinnas Nõmme linnaosas Männiku asumis.
Tänav sai nime 23. aprillil 2008.
Jalaka tänav (Tallinn)

Jalaka tänav on tänav Tallinnas Nõmme linnaosas Männiku asumis.
Tänav sai nime 1927. 1940.a lõpus nimetati Lepa tänav Tallinn-Nõmmel Jalaka tänavaks.
Silikaltsiidi tänav

Silikaltsiidi tänav on tänav Tallinnas Nõmme linnaosas Männiku asumis.
Tänav sai nime 14. veebruaril 1958.
Suur-Männiku tänav

Suur-Männiku tänav on tänav Tallinnas Nõmme linnaosas Männiku asumis.
Tänav sai nime 5. veebruaril 2014.
Kvartsliiva tänav

Kvartsliiva tänav on tänav Tallinnas Nõmme linnaosas Männiku asumis.
Tänav sai nime 23. märtsil 2015.
Tiigi tänav (Tallinn)

Tiigi tänav on tänav Tallinnas Nõmme linnaosas Vana-Mustamäe asumis.
Tänav sai nime 11. novembril 1955.
Sõnajala tänav

Sõnajala tänav on mitmes Eesti asulas:
Sõnajala tänav (Tallinn)

Sõnajala tänav on tänav Tallinnas Nõmme linnaosas Pääsküla asumis.
Tänav sai nime 13. novembril 1925. Peale Nõmme ühendamist Tallinnaga muudeti Sõnajala Ilveseks.
Meistri tänav

Meistri tänav on kahes Eesti asulas:
Meistri tänav (Tallinn)

Meistri tänav on tänav Tallinnas Mustamäe linnaosas Kadaka asumis.
Tänav sai nime 16. jaanuaril 2002.
Aleksandr Tšistozvonov

Aleksandr Nikolajevitš Tšistozvonov (vene keeles Александр Николаевич Чистозвонов; 16. aprill 1914 Moskva – 11. jaanuar 1998 Moskva) oli vene nõukogude ajaloolane, Madalmaade revolutsiooni ajaloo, samuti ka ajaloo teooria, eriti feodalismilt kapitalismile ülemineku küsimuste spetsialist.
Ta lõpetas 1941. aastal kiitusega Moskva Riikliku Ülikooli (MRÜ) ajalooteaduskonna. Käsitles diplomitöös Oranje Willemi välispoliitikat. Osales II maailmasõjas; pärast sõda astus MRÜ aspirantuuri keskaja kateedrisse, kaitses 1949 kandidaaditööd "Inglise-prantsuse interventsioon Madalmaades 1572–1583 ja selle sotsiaalsed põhjused".
Valdas võõrkeeltest prantsuse, saksa, hollandi, ladina ja inglise keelt.
Tšistozvonov teenis II maailmasõja ajal SMERŠ-is; see olevat jätnud ka tema hilisemale tegevusele oma pitseri. Aleksandr Zimin nimetas oma mälestustes teda "kaasaegse medievistika isaks", aga samas ka "süngeks-tigedaks inimvihkajaks"..
Aleksandr Tšistozvonov on ajalooüliõpilastele mõeldud õpiku "Keskaeg" (kaks osa, eesti keeles ilmunud 1976. aastal) autoreid.
Braunschweigi kreis

Braunschweig või Landkreis Braunschweig oli kreis Saksamaal Alam-Saksi liidumaal. Kreisi halduskeskus oli kreisivaba linn Braunschweig, mis ei olnud siiski kreisi osa. Kreisi pindala oli 462,44 km². 1969. aastal elas seal 94 100 inimest.
Kreis kaotati 28. veebruaril 1974 seoses kreisireformiga Alam-Saksimaal. Põhiosa kreisist liidendati Braunschweigi linnaga, samas liideti väiksemaid osi Helmstedti, Peine ja Wolfenbütteli kreisidega.
Kaotamise hetkel kuulusid kreisi:
Thedinghauseni eksklaav oli juba 1972. aastal Verdeni kreisga liidendatud.
Debeikiai

Debeikiai on alev Leedus Anykščiai rajoonis, Debeikiai valla halduskeskus. Alev asub Aknysta jõe ääres. 
Debeikiais on keskkool, postkontor, kultuurimaja ja raamatukogu. Ettevõtetest asub seal veski. Vaatamisväärsusteks on sealne kalmistu ja aastal 1913 ehitatud katoliku kirik.
Ajalugu.
Debeikiaid on esmamainitud XVII sajandi alguses. Aastail 1760–1769 ehitati sinna kabel, mille asendas XVIII sajandi lõpuaastatel ehitatud puidust kirik. Asula põles aastail 1822 ja 1899. Debeikiai elanikud osalesid jaanuariülestõusus ja knygnešystės. Tsaariajal oli alevi venekeelne nimekuju Добейки. 26. mail 1919 toimus asula juures lahing Leedu vägede ja Punaarmee vahel. Teise maailmasõja järel tegutsesid alevi ümbruskonnas Leedu metsavennad, seetõttu asus sinna NKVD garnison. 
Aastal 1944 sündis Debeikiais Nõukogude Liidu, hiljem aga Leedu kõrgem sõjaväelane Jonas Andriškevičius.
Haruraamatukogu

Haruraamatukogu on raamatukogu, mis administratiivselt ja rahaliselt allub keskraamatukogule, ent millel on iseseisev kogu.
Näiteks Tartu Linnaraamatukogul on kolm haruraamatukogu. Tallinna Keskraamatukogul on aga üle 20 haruraamatukogu.
Frenkie de Jong

Frenkie de Jong (sündinud 12. mail 1997 Gorinchemis) on Hollandi jalgpallur, Hollandi jalgpallikoondise ja Hispaania kõrgliiga klubi FC Barcelona poolkaitsja.
Aastatel 2016–2019 mängis ta Amsterdami Ajaxis. Hooajal 2018–19 tuli ta Ajaxiga Hollandi meistriks. Samal hooajal valiti ta Hollandi kõrgliiga hooaja parimaks mängijaks.
2019. aasta suvel liitus ta Barcelonaga.
AVE

AVE võib tähendada järgmist:
Ave võib tähendada järgmist:
Korporatsioon Ave

Korporatsioon Ave (ka Korporatsioon AVE) oli Tallinna Tehnikaülikooli juures tegutsev meeskorporatsioon.
1. novembril 1987 asutasid Tallinna Polütehnilise Instituudi energeetikateaduskonna üliõpilased ja õppejõud üliõpilasseltsi AVE. Tollal ei lubatud organisatsiooni korporatsioonina registreerida. Nimi AVE tuleneb tehnikaülikoolis kasutusel olnud eriala lühendusviisist: elektrisüsteemide (lühend AV) eriala (lühend E). 1990. aastate alguseks olid korporatsioonist välja visatud kõik naisliikmed.
Formaalselt lõpetas korporatsioon tegevuse ja kustutati äriregistrist 2012. aastal.
Korporatsiooni värvid on kollane-must-valge.
Jaan Punga

Jaan Punga (sündinud Tartus 21. oktoobril 1948) on eesti maalikunstnik ja pedagoog.
Elukäik.
Jaan Punga õppis aastail 1972–1978 Eesti Riiklikus Kunstiinstituudi, nüüdse Eesti Kunstiakadeemia maaliosakonnas ning aastail 1964–1968 Tartu Kunstikoolis. Ta on Tartu Kunstnike Liidu liige ja Eesti Kunstnike Liidu liige. 
Aastast 1978–1989 töötas ta assistendina Eesti Riiklikus Kunstiinstituudis ja õpetajana Tallinna Laste Kunstikoolis. Ta on 1996. aastast assistent Tartu Ülikooli kunstide osakonnas. Punga töötas 2001. aastal Tartu Kunstnike Liidu juhatuse liikmena. Osalenud näitusežüriide töös ning 2004. aastal Tartu Maarja Kooli heategevusoksjonil. Kujundas Tartu aastalõpunäitusi 2000. ja 2004. aastal.
Looming.
Jaan Punga põhirõhuks on kontseptualism, milles on esikohal oma idee väljendamine. Oma kodulinna suhtes on ta patriootlik, mis väljendub ka tema loomingus. Ta vaatleb ja kujundab Tartu linnaarhitektuuri ning ennast ümbritsevat, otsides uusi perspektiive. Punga kujutab oma loomingus ehitisi, harvem inimesi. Tema teoste väljendub kujutatud hoonete igavikulisus ajalise inimese kõrval. Punga kompositsioonis on harmooniat, tasakaalu ja geomeetrilist mõtteselgust. Tema teosed on "Pühapäeval Toomel", "Karu peied. Ümarlaud I", "Uks", "Suvi 2002 – 31°C varjus", "Südalinn", "Tartu vaade. Keskpäev" jm.
Engure jõgi

Engure jõgi on jõgi Lätis Tukumsi piirkonnas Engure vallas. Jõe pikkus on 6,6 km.
Jõgi saab alguse Engure küla juurest. Jõgi suubub Liivi lahte.
Aravaki keeled

Aravaki keeled on keeled, mis kuuluvad Aravaki keelkonda. Aravaki keeli räägitakse tänapäeval Kesk- ja Lõuna-Ameerikas, ent on ajalooliselt kõneldud ka Antillidel ning Mehhiko lahe saartel. Keelkond on ohustatud, 20. sajandil suri välja umbes 30 keelt. Kõnelejate hulk oli 1999. aastal Alexandra Y. Aikhenvaldi antud hinnangu kohaselt 500 000-530 000.
Aravaki keelkond arvatakse Andi-ekvaatori suurhõimkonda ekvaatori hõimkonda.
Ajalugu.
Minevikus räägiti aravaki keeli laial alal, mis ulatus Florida poolsaarest üle Antillide Paraguay ning Argentina piirini. Aravakke võib jagada Antillide aravakkideks ning mandriaravakkideks, kelle kultuurid ning keeled on erinevad.
Ohustatus.
Ainuüksi 20. sajandil suri välja umbes 30 keelt, nende seas kaifana ning mandavaka keel. Suure tõenäosusega on välja surnud ka parauhano keel ning tšamikuro keel, väljasuremisohus on bare, tariana, kabijari, mavajana ning baure keel. UNESCO klassifikatsiooni alusel on kõik teised keelkonna keeled hävimisohus või ohustatud. Enim jätkusuutlikkuse märke ilmutab garifuna keel, ent ka selle tulevik on pikemas perspektiivis ebakindel.
Aravaki keeled tänapäeval.
Enim kõnelejaid on tänapäeval vajuu keelel Colombias (52 000), trinitario (üle 15 000) ja baure keelel (4500) Boliivias ning ašeninka (41 000) ja matšigenga keelel Peruus. Teiste allikate kohaselt on baure keelel kõnelejaid ülivähe.
Albert Schlup

Albert Schlup (18. aprill 1851 – 12. detsember 1929 Kuressaare) oli Šveitsi päritolu Eesti juustumeister.
1903. aastal omandas ta Pihtla mõisa.
Eesti Invaspordi Liit

Eesti Invaspordi Liit on Eesti organisatsioon, mis tegeleb invaspordi valdkonnaga.
Eesti invaliikumise alguseks loetakse 15. märtsi 1980, kui ühingu Autom juurde moodustati käsijuhtimisega autode sektsioon. 1982 kasvas Automist välja rahvaspordiklubi Invasport.
1986 moodustati Eesti Spordikomitee juurde "Eesti Invaspordi Föderatsioon". 21. märtsil 1990 moodustati Eesti Invaspordi Liit.
Ding Ling

Ding Ling (hiina keeles 丁玲; pinyinis Dīng Líng; kodanikunimi Jiang Bingzhi, lihtsustatud hiina kirjas 蒋冰之, traditsioonilises hiina kirjas 蔣冰之, pinyinis Jiǎng Bīngzhī; 12. oktoober 1904 Linli maakond, Hunan – 4. märts 1986 Peking) oli hiina kirjanik.
Ding Ling oli pärit maaomaniku perekonnast. Ta isa suri varakult ja ema asus seejärel tööle õpetajana. 1920. aastal põgenes ta Shanghaisse, et vältida korraldatud abielu. Shanghais õppides tutvus ta vasakpoolsete vaadetega luuletaja Hu Yepiniga, kellega abiellus 1925. aastal. 
1927. aastal ilmus Ding Lingi novell "Preili Sophie päevik", mis äratas laialdast tähelepanu. 1931. aastal hukkasid Guomindangi võimud Hu Yepini kontaktide eest kommunistidega. 1932. aasta märtsis astus Ding Ling Hiina Kommunistlikku Parteisse. Ta tegutses vasakpoolsete kirjanike liidus. Aastatel 1933–1936 oli ta Shanghais koduarestis. 1936. aastal põgenes ta kommunistide võimu all olevasse Yan'ani piirkonda.
1948. aastal ilmus ta romaan "Päike Sangani jõe kohal" ("Tàiyáng zhào zài Sānggàn Hé shàng"), mille eest ta sai 1951. aastal Stalini preemia. Romaan on vene keele kaudu 1952. aastal tõlgitud eesti keelde.
1955. aastal sattus Ding Ling kommunistliku partei juhtkonna kriitika alla. 1957. aastal heideti ta "parempoolsuses" süüdistatuna parteist välja ja saadeti asumisele Heilongjiangi provintsi, kus ta tegi füüsilist tööd. Kultuurirevolutsiooni ajal oli ta aastatel 1970–1975 Pekingis vangis ja seejärel väljasaadetuna Shanxi provintsis. Ta rehabiliteeriti 1979. aastal.
Carmelo Abela

Carmelo Abela (sündinud 10. veebruaril 1972 Maltal) on Malta poliitik, ta kuulub Tööpartei ridadesse. Ta oli 9. juunist 2017 kuni 15. jaanuarini 2020 Malta välisminister.
Ta võitis esimest korda parlamendivalimised aastal 2006. Ta on olnud Malta parlamendi asespiiker ja spiiker. 9. detsembrist 2014 kuni 9. juunini 2017 oli ta Malta siseasjade ja julgeoleku minister. 9. juunist 2017 kuni 15. jaanuarini 2020 oli ta Malta välisminister.
Isiklikku.
Ta on abielus ja tal on kaks last.
Armeenia suursaadik Eestis

Armeenia suursaadik Eestis on Armeenia volitatud suursaadik Eestis. Suursaadik resideerib Vilniuses.
Eesti suursaadik Armeenias

Eesti suursaadik Armeenia on Eesti volitatud suursaadik Armeenias. Suursaadik resideerib Thbilisis.
Bulgaaria suursaadik Eestis

Bulgaaria suursaadik Eestis on Bulgaaria volitatud suursaadik Eestis. 1934. aastal nimetas Bulgaaria Eestisse esimese aukonsuli, 1999. aastal esimese suursaadiku. Aastatel 2009–2011 oli avatud Bulgaaria suursaatkond Tallinnas, praegune suursaadik Selver Ahmed Halil resideerib Sofias.
Islandi suursaadik Eestis

Islandi suursaadik Eestis on Islandi volitatud suursaadik Eestis. Suursaadik resideerib Helsingis.
Jaapani suursaadik Eestis

Jaapan suursaadik Eestis on Jaapani volitatud suursaadik Eestis. Suursaadik resideerib Jaapani suursaatkonnas Tallinnas.
Moldova suursaadik Eestis

Moldova suursaadik Eestis on Moldova Vabariigi volitatud suursaadik Eestis. Suursaadik resideerib Tallinna linnas Moldova suursaatkonnas (Narva maantee 7 ruumides 546-547). 
2024. aastast on Moldova suursaadik Eestis Eugen Caras.
Prantsusmaa suursaadik Eestis

Prantsusmaa suursaadik Eestis on Prantsusmaa volitatud suursaadik Eestis. Suursaadik resideerib Tallinnas asuvas Prantsuse suursaatkonnas. Praegune Prantsusmaa suursaadik alates 2023. aastast on Emmanuel Mignot.
Esimene Prantsusmaa ametlik saadik Eestisse saadeti 1921. aastal suvel, pool aastat pärast seda, kui Prantsusmaa "de jure" Eesti tunnustas. Pärast Eesti okupeerimist Nõukogude vägede poolt 1940. aastal ei olnud Eestis Prantsuse saadikut kuni Eesti taasiseseisvumiseni.
Saksamaa suursaadik Eestis

Saksamaa suursaadik Eestis on Saksamaa volitatud suursaadik Eestis. Suursaadik resideerib Saksamaa suursaatkonnas Tallinnas. 2022. aastast on suursaadikuks Annette Klein.
Suurbritannia suursaadik Eestis

Suurbritannia suursaadik Eestis on Suurbritannia volitatud suursaadik Eestis. Suursaadik resideerib Suurbritannia suursaatkonnas Tallinnas.
Valgevene suursaadik Eestis

Valgevene suursaadik Eestis on Valgevene volitatud suursaadik Eestis. Suursaadik resideerib Valgevene suursaatkonnas Tallinnas.
Apostellik nuntsius Eestis

Vatikani nuntsius Eestis on paavsti diplomaatiline esindaja ja Vatikani volitatud Püha Tooli suursaadik (ehk nuntsius) Eestis. Nuntsius resideerib Vilniuses ja on kredideeritud esindama Püha Tooli lisaks Eestile ka Lätis ja Leedus.
Vatikani Linnriik tunnustas Eesti Vabariiki 10. oktoobril 1921. Aastatel 1922–1933 oli paavsti esindaja Balti riikides Riias elav Antonino Zecchini. Diplomaatilised suhted kahe riigi vahel loodi 1933. aasta oktoobris ning asesuursaadikuks määrati Antonio Arata, kes 1935. aastal nuntsiuseks sai.
Aserbaidžaani suursaadik Eestis

Aserbaidžaan suursaadik Eestis on Aserbaidžaani volitatud suursaadik Eestis. Suursaadik resideerib Aserbaidžaani suursaatkonnas Tallinnas.
Austraalia suursaadik Eestis

Austraalia suursaadik Eestis on Austraalia volitatud suursaadik Eestis. Suursaadik resideerib Austraalia suursaatkonnas Tallinnas.
Brasiilia suursaadik Eestis

Brasiilia suursaadik Eestis on Brasiilia volitatud suursaadik Eestis. Suursaadik resideerib Brasiilia suursaatkonnas Tallinnas.
Colombia suursaadik Eestis

Colombia suursaadik Eestis on Colombia volitatud suursaadik Eestis. Suursaadik resideerib Varssavis.
Filipiinide suursaadik Eestis

Filipiinide suursaadik Eestis on Filipiinide volitatud suursaadik Eestis. Suursaadik resideerib Varssavis.
Hispaania suursaadik Eestis

Hispaania suursaadik Eestis on Hispaania volitatud suursaadik Eestis. Suursaadik resideerib Hispaania suursaatkonnas Tallinnas.
Katari suursaadik Eestis

Katar suursaadik Eestis on Katari volitatud suursaadik Eestis. Suursaadik resideerib Moskvas.
Läti suursaadik Eestis

Läti suursaadik Eestis on Läti volitatud suursaadik Eestis. Suursaadik resideerib Läti suursaatkonnas Tallinnas.
Pakistani suursaadik Eestis

Pakistan suursaadik Eestis on Pakistani volitatud suursaadik Eestis. Suursaadik resideerib Varssavis.
Portugali suursaadik Eestis

Portugal suursaadik Eestis on Portugali volitatud suursaadik Eestis. Suursaadik resideerib Helsingis.
Rootsi suursaadik Eestis

Rootsi suursaadik Eestis on Rootsi volitatud suursaadik Eestis. Suursaadik resideerib Rootsi suursaatkonnas Tallinnas.
Soome suursaadik Eestis

Soome suursaadik Eestis on Soome volitatud suursaadik Eestis. Suursaadik resideerib Soome suursaatkonnas Tallinnas.
Tšehhoslovakkia suursaadik Eestis

Tšehhoslovakkia suursaadik Eestis oli Tšehhoslovakkia volitatud suursaadik või saadik Eestis. Suursaadik resideeris Varssavis.
Türgi suursaadik Eestis

Türgi suursaadik Eestis on Türgi volitatud suursaadik Eestis. Suursaadik resideerib Türgi suursaatkonnas Tallinnas.
Hiiu Maakohus

Hiiu Maakohus oli Eesti Vabariigi esimese astme kohus aadressil Kärdla, Tiigi 21 ja Põllu tänav 17.
1. jaanuaril 2003 liideti Hiiu Maakohus Lääne Maakohtuga.
Ida-Viru Maakohus

Ida-Viru Maakohus oli Eesti Vabariigi esimese astme kohus aadressil Jõhvi, Narva maantee 11. Algselt asusid administratiivhooned Jõhvis Narva mnt. 11 ja Jaama 26.
1. jaanuaril 2006 liideti Ida-Viru Maakohus ja Lääne-Viru Maakohus ning ametiasutuse uueks nimeks sai Viru Maakohus.
Kohtla-Järve Linnakohus

Kohtla-Järve Linnakohus oli Eesti Vabariigi esimese astme kohus aadressil Kohtla-Järve, Järveküla tee 28 ja 30.
1. jaanuaril 2003 liideti Kohtla-Järve Linnakohus Jõhvis asuva Ida-Viru Maakohtuga.
Ebanormaalne

"Ebanormaalne" on Kaur Kenderi 2000. aastal ilmunud romaan.
Raamatust ilmus kordustrükk 2000. aastal (ISBN 9985929179) ja 2007. aastal (ISBN 9789985792032).
Venemaa suursaadik Eestis

Venemaa suursaadik Eestis on Venemaa volitatud suursaadik Eestis. Suursaadik resideerib Venemaa suursaatkonnas Tallinnas.
Albaania suursaadik Eestis

Albaania suursaadik Eestis on Albaania volitatud suursaadik Eestis. Suursaadik resideerib Varssavis.
Argentina suursaadik Eestis

Argentina suursaadik Eestis on Argentina volitatud suursaadik Eestis. Suursaadik resideerib Helsingis.
Bosnia ja Hertsegoviina suursaadik Eestis

Bosnia ja Hertsegoviina suursaadik Eestis on Bosnia ja Hertsegoviina volitatud suursaadik Eestis. Suursaadik resideerib Stockholmis]].
Uruguay suursaadik Eestis

Uruguay suursaadik Eestis on Uruguay volitatud suursaadik Eestis. Suursaadik resideerib nii Stockholmis kui ka Helsingis.
Ungari suursaadik Eestis

Ungari suursaadik Eestis on Ungari volitatud suursaadik Eestis. Suursaadik resideerib Ungari suursaatkonnas Tallinnas.
Tuneesia suursaadik Eestis

Tuneesia suursaadik Eestis on Tuneesia volitatud suursaadik Eestis. Suursaadik resideerib Helsingis.
Tai suursaadik Eestis

Tai suursaadik Eestis on Tai Kuningriigi volitatud suursaadik Eestis. Eestit katab 2016. aastast Tai suursaatkond Helsingis. Praegune Tai suursaadik on Chavanart Thangsumphant, kes andis volikirja üle 2022. aasta augustis.
Iisraeli suursaadik Eestis

Iisraeli suursaadik Eestis on Iisraeli volitatud suursaadik Eestis. Suursaadik resideerib Helsingis.
Aserbaidžaani suursaatkond Tallinnas

Aserbaidžaani suursaatkond Tallinnas on Aserbaidžaani diplomaatiline esindus (suursaatkond) Tallinnas. Suursaatkond avati 2010.
Eestil pole oma suursaatkonda Aserbaidžaanis. Suursaadik resideerib Ankaras.
Austria suursaatkond Tallinnas

Austria suursaatkond Tallinnas on Austria diplomaatiline esindus (suursaatkond) Tallinnas, Vambola tänav 6. Suursaatkond avati oktoobris 1997. 
Enne teine maailmasõda asus Austria saatkond Varssavis, Tallinnas tegutses konsulaat ja aastatel 1922–1932 aukonsul Robert Artur Holst aadressil Suur-Tatari 28.
Brasiilia suursaatkond Tallinnas

Brasiilia suursaatkond Tallinnas on Brasiilia diplomaatiline esindus (suursaatkond) Tallinnas. Suursaatkond avati suvel 2011.
Bulgaaria suursaatkond Tallinnas

Bulgaaria suursaatkond Tallinnas oli Bulgaaria diplomaatiline esindus (suursaatkond) Tallinnas. Suursaatkond tegutses 2008–2011. Tänapäeval katab Bulgaaria Eestit oma Helsingis asuvast suursaatkonnast. 
Ka Eestil oli oma suursaatkond Bulgaarias Sofias. See tegutses 2006–2012.
Dörverden

Dörverden on vald Saksamaal Alam-Saksi liidumaal Verdeni kreisis. Valla pindala on 83,29 km². 31. detsembril 2017 elas seal 8964 inimest. Vald asub Weseri paremkaldal, umbes 8 km Verdenist lõunas ja 40 km Bremenist kagus.
Dörverden kuulus 1180. aastal loodud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esmalt personaalunioonis Rootsi – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris vürstkonna üürike Vestfaali kuningriik, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas vürstkonna reaaluniooni ja hertsogkonna territooriumist, sealhulgas Dörverdenist, sai 1823. aastal loodud Stade regiooni osa .
St Francis Bay

St Francis Bay (afrikaani keeles St. Francisbaai) on asula Lõuna-Aafrika Vabariigis Ida-Kapimaa provintsis Sarah Baartmani ringkonnas Kouga vallas. St Francis Bay asub India ookeani rannikul.
Lõuna-Aafrika Vabariigi 2011. aasta rahvaloenduse andmetel oli St Francis Bay elanikest mustanahalisi aafriklasi 51,23%, valgeid 26,07%, värvilisi 21,71%, India või Aasia päritolu inimesi 0,22% ja teisi 0,77%. Koosa keelt pidas emakeeleks 39,39% inimesi, afrikaani keelt 32,72%, inglise keelt 21,71%, suulu keelt 1,22% ja sotho keelt 1,00%.
11. novembril 2012 hävis St Francis Bays tulekahjus 76 maja.
Valgevene suursaatkond Tallinnas

Valgevene suursaatkond Tallinnas on Valgevene diplomaatiline esindus (suursaatkond) Tallinnas, Magdaleena tänav 3b. 
Suursaatkond avati 2010. Enne seda tegutses Tallinnas Valgevene peakonsulaat. 
Valgevenes Minskis on Eesti suursaatkond.
Taani suursaatkond Tallinnas

Taani suursaatkond Tallinnas on Taani diplomaatiline esindus (suursaatkond) Tallinnas. Suursaatkond asub aadressil Wismari tänav 5.
Tegutseb ka Eesti suursaatkond Kopenhaagenis.
Enne teist maailmasõda asus Taani Kuningriigi saatkond Helsingis, Tallinnas tegutses konsulaat ja aastatel 1918–1929 konsul Jens Christian Johansen aadressil Uus tänav 14.
Kirchlinteln

Kirchlinteln on vald Saksamaal Alam-Saksi liidumaal Verdeni kreisis. Valla pindala on 174,17 km². 31. detsembril 2017 elas seal 9990 inimest. Selle keskne küla asub umbes 6 km Verdenist idas ja 40 km Bremenist kagus. Seda ümbritseb Lintelni geest (ka "Verdeni nõmm") kus on valdavalt metsad, künkad, nõmm ja väikesed külad. Viimastel aastakümnetel on paljud inimesed otsustanud ehitada oma kodu Kirchlintelnisse või osta selles piirkonnas vanu maju maalilise maastiku ja selle asukoha tõttu Bremeni ja Hannoveri lähedal.
Kirchlinteln kuulus 1180. aastal loodud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esmalt personaalunioonis Rootsi – mille katkestas Taani okupatsioon (1712–1715) – ja 1715. aastast Hannoveri krooniga. Hannoveri kuningriik liidendas hertsogkonna reaaluniooni ja hertsogkonna territooriumist, sealhulgas Kirchlintelnist, sai 1823. aastal loodud Stade regiooni osa.
Valla allüksuste struktuur.
Neil küladel on vanemad.
Suurbritannia suursaatkond Tallinnas

Suurbritannia suursaatkond Tallinnas (ka Briti suursaatkond Tallinnas) on Suurbritannia diplomaatiline esindus (suursaatkond) Tallinnas. Suursaatkond asub aadressil Wismari tänav 6.
Tegutseb ka Eesti suursaatkond Londonis.
Enne teist maailmasõda asus Suurbritannia ja Iirimaa Ühendkuningriigi saatkond Helsingis, Tallinnas tegutsesid konsulaat ja peakonsul Vivian H. Bosanquet, James Edmond Peter Leslie Henry Montgomery Grove, Wilfred Hansford Gallienne (1935–1940).
Suurbritannia ja Iirimaa Ühendkuningriigi saadikud (inglise keeles "Envoy Extraordinary and Minister Plenipotentiary to the Republics of Estonia, Latvia and Lithuania") Eestis, Lätis ja Leedus: Ernest Wilton (1921–1922), Tudor Vaughan (1922–1927), Joseph Addison (1928–1930), Hughe Knatchbull-Hugessen (1930–1934), Edmund Monson (1935–1937), Charles William Orde (1938–1940), Wilfred Hansford Gallienne (1940)
Läti suursaatkond Tallinnas

Läti suursaatkond Tallinnas on Läti diplomaatiline esindus (suursaatkond) Tallinnas. Suursaatkond asub aadressil Tõnismägi 10.
Enne teist maailmasõda asus Läti saatkond Tallinnas Suur-Tatari tänav 32 ja seejärel samuti Tõnismägi 10 hoones.
Hiina suursaatkond Tallinnas

Hiina suursaatkond Tallinnas on Hiina diplomaatiline esindus (suursaatkond) Tallinnas. 
Suursaatkond avati 1992. ja asub aadressil Narva maantee 98, Juhkentali tänav 21 asub Hiina Rahvavabariigi Suursaatkonna Majandus- ja kommertsbüroo.
Tegutseb ka Eesti suursaatkond Pekingis.
Hispaania suursaatkond Tallinnas

Hispaania suursaatkond Tallinnas on Hispaania diplomaatiline esindus (suursaatkond) Tallinnas, Liivalaia tänav 13. Suursaatkond avati märtsis 2004.
Tegutseb ka Eesti suursaatkond Madridis.
Enne teist maailmasõda asus Hispaania saatkond Helsingis, Tallinnas tegutses konsulaat ja konsul R. Karik Kinga tänav 3-1.
Langwedel

Langwedel on vald Saksamaal Alam-Saksi liidumaal Verdeni kreisis. Valla pindala on 76,12 km². 31. detsembril 2017 elas seal 14 415 inimest. Vald asub Weseri paremkaldal, umbes 7 km Verdenist loodes ja 30 km Bremenist kagus.
Langwedel kuulus 1180. aastal loodud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esmalt personaalunioonis Rootsi – mille katkestas Taani okupatsioon (1712–1715) – ja 1715. aastast Hannoveri krooniga. Hannoveri kuningriik liidendas hertsogkonna reaaluniooni ja hertsogkonna territooriumist, sealhulgas Langwedelist, sai 1823. aastal loodud Stade regiooni osa.
Portugali suursaatkond Tallinnas

Portugali suursaatkond Tallinnas oli Portugali diplomaatiline esindus (suursaatkond) Tallinnas. See tegutses 2006-2012. Tänapäeval katab Portugal Eestit oma Helsingis asuvast suursaatkonnast.
Tegutseb ka Eesti suursaatkond Lissabonis.
Põhja-Makedoonia Suursaatkond Tallinnas

Põhja-Makedoonia suursaatkond Tallinnas on Põhja-Makedoonia diplomaatiline esindus (suursaatkond) Tallinnas. Suursaatkond avati 2010. Enne seda tegutses Tallinnas aastast 2007 madalam diplomaatiline esindus.
Eestil pole oma suursaatkonda Põhja-Makedoonias. Suursaadik resideerib Budapestis.
Tomer Hemed

Tomer Hemed (heebrea keeles תומר חמד‎; sündinud 2. mail 1987 Kiryat Tiv'onis) on Iisraeli jalgpallur, kes mängib ründajana Austraalia kõrgliiga klubis Western Sydney Wanderers ja Iisraeli jalgpallikoondises.
Ta alustas klubikarjääri 2005. aastal Maccabi Haifas. 2011. aastal liitus ta Hispaania kõrgliiga klubiga Mallorca. Hooajal 2014–15 mängis ta teises Hispaania kõrgliiga klubis, Almería.
2015. aastal suundus Hemed Inglismaale, mängides esmalt Brighton &amp; Hove Albionis. Hooajal 2015–16 lõi ta klubi meeskonnas Inglismaa esiliigas 17 väravat ja järgmisel hooajal 13 väravat. Hooajal 2016–17 kindlustas ta Brighton &amp; Hove Albioniga pääsu kõrgliigasse. 2017. aasta novembris sõlmis ta klubiga uue lepingu. Hooajal 2017–18 ei suutnud ta enam eelmiste hooaegade saavutusi korrata ja piirdus Premier League'is vaid kahe väravaga. 2018. aasta augustis suundus ta üheks hooajaks laenule Inglismaa esiliiga klubisse Queens Park Rangers. Hooajal 2019–20 mängis ta Inglismaa esiliigas Charlton Athleticus, kuid ei löönud sel hooajal ühtegi väravat.
2020. aasta novembris sõlmis ta lepingu Austraalia kõrgliiga klubiga Wellington Phoenix. Hooajal 2020–21 lõi ta Austraalia kõrgliigas 11 väravat. 2021. aasta juulis sõlmis ta üheaastase lepingu Western Sydney Wanderersiga.
Debdüüdi Iisraeli jalgpallikoondises tegi ta 4. juunil 2011 sõprusmängus Läti vastu. Koondisekarjääri esimese värava lõi ta 6. septembril 2011 EM-i valikmängus Horvaatia vastu.
Kreeka suursaatkond Tallinnas

Kreeka suursaatkond Tallinnas on Kreeka diplomaatiline esindus (suursaatkond) Tallinnas, Harju tänav 6. Suursaatkond avati veebruaris 2005.
Tegutseb ka Eesti suursaatkond Ateenas.
Enne teist maailmasõda asus Tallinnas Kreeka saatkond kindral-konsul Jüri Parik, Merepuiestee 17.
Kanada suursaatkond Riias

Kanada suursaatkond Riias on Kanada diplomaatiline esindus (suursaatkond) Lätis. Suursaatkonnal on esindus Tallinnas aadressil Toom-Kooli tänav 13 (Vigala maja).
Jaapani suursaatkond Tallinnas

Jaapani suursaatkond Tallinnas on Jaapan diplomaatiline esindus (suursaatkond) Tallinnas. Suursaatkond avati 1993.
Saatkonnas resideerib Jaapani suursaadik Eestis.
Tegutseb ka Eesti suursaatkond Tōkyōs.
Itaalia suursaatkond Tallinnas

Itaalia suursaatkond Tallinnas on Itaalia diplomaatiline esindus (suursaatkond) Tallinnas. Suursaatkond asub aadressil Vene tänav 2.
Tegutseb ka Eesti suursaatkond Roomas.
Enne teist maailmasõda asus Itaalia saatkond Tallinnas Jaan Poska tänav 8, saadik Eestis krahv Gianfranco Viganotti-Giusti.
Iirimaa suursaatkond Tallinnas

Iirimaa suursaatkond Tallinnas on Iirimaa diplomaatiline esindus (suursaatkond) Tallinnas. Suursaatkond asub aadressil Rävala puiestee 5.
Tegutseb ka Eesti suursaatkond Dublinis.
Gruusia suursaatkond Tallinnas

Gruusia suursaatkond Tallinnas on Gruusia diplomaatiline esindus (suursaatkond) Tallinnas. Suursaatkond aprillis 2007.
Tegutseb ka Eesti suursaatkond Thbilisis.
Rumeenia suursaatkond Tallinnas

Rumeenia suursaatkond Tallinnas on Rumeenia diplomaatiline esindus (suursaatkond) Tallinnas.
Esimest korda avati Rumeenia Kuningriigi suursaatkond Tallinnas 1935. aastal, enne seda esindas Rumeeniat Eestis Varssavis ja seejärel Helsingis asuv suursaadik ja Tallinnas asus konsulaat Merepuiestee 17. 
Rumeenia suursaadik alates 1935. aastast kuni veebruarini 1939 oli Gheorghe Davidescu. Siis kattis Eestit edasi Helsingis asuv suursaatkond.
Uuesti avati suursaatkond Tallinnas 2016. aastal.
Tegutseb ka Eesti suursaatkond Bukarestis.
Türgi suursaatkond Tallinnas

Türgi suursaatkond Tallinnas on Türgi diplomaatiline esindus (suursaatkond) Tallinnas. Suursaatkond avati oktoobris 2001.
Tegutseb ka Eesti suursaatkond Ankaras.
Tšehhi suursaatkond Tallinnas

Tšehhi suursaatkond Tallinnas on Tšehhi diplomaatiline esindus (suursaatkond) Tallinnas, Lahe tänav 4. Suursaatkond avati mais 2000.
Tegutseb ka Eesti suursaatkond Prahas.
Enne teist maailmasõda asus Tšehhoslovakkia saatkond Varssavis, Tallinnas Estonia puiestee 15 asus konsulaat.
Matt Grimes

Matthew Jacob Grimes (sündinud 15. juulil 1995 Exeteris) on Inglismaa jalgpallur, kes mängib poolkaitsjana Inglismaa esiliiga klubis Swansea City.
Ta on mänginud Inglismaa jalgpalli kõigil neljal astmel. Ta alustas klubikarjääri kodulinnas Exeter Citys. Hooajal 2013–14 tegi ta klubi põhimeeskonnas debüüdi League Twos. 2014. aastal valiti ta Exeter City klubi aasta mängijaks ja hooajal 2014–15 League Two hooaja sümboolsesse koosseisu.
2015. aasta jaanuaris liitus ta Inglismaa kõrgliigas mängiva Swansea Cityga. Üleminekusumma oli umbes 1,75 miljonit naelsterlingit. See oli Exeter City läbi aegade suurim müük. Kahel esimesel hooajal sai ta Swansea Citys väga vähe mänguaega. Hooaja 2015–16 teisel poolel mängis ta laenul esiliiga klubis Blackburn Rovers, hooajal 2016–17 esiliigas Leeds Unitedis ja hooajal 2017–18 League One'i klubis Northampton Town. Hooajal 2018–19 naasis ta Swansea City juurde. 2019. aastal valiti ta Swansea City aasta mängijaks.
Ottersberg

Ottersberg on vald Saksamaal Alam-Saksi liidumaal Verdeni kreisis. Valla pindala on 99,07 km². 31. detsembril 2017 elas seal 12 818 inimest. Vald asub umbes 20 km Verdenist põhjas ja 28 km Bremenist idas.
Ottersberg asub liivarannal, mis on liustikumoreeni osa Wümme orus. Talvel on madalad alad sageli nädalaid vee all ja moodustavad väärtusliku rahvusvahelise tähtsusega lindude varjupaiga. Ottersberg asub maanteel A 1 Bremeni ja Hamburgi vahel. Bremeni-Hamburgi raudteeliin läbis algselt küla lõunaosa. Pärast Teist maailmasõda arenes jaama ümbruse piirkond raudteest lõunasse. Jaama kutsutakse Ottersberg (Hannover), kuna see asub ajaloolisel Hannoveri maal.
Ajalugu.
Ottersberg kuulus ilmalikus mõttes 1180. aastal loodud Bremeni peapiiskopkonda. Kuid vaimulikus mõttes kuulus Ottersberg Verdeni piiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi – mille katkestas Taani okupatsioon (1712–1715) – ja 1715. aastast Hannoveri krooniga. Hannoveri kuningriik liidendas hertsogkonna reaaluniooni ja hertsogkonna territooriumist sai 1823. aastal loodud Stade regiooni osa.
Kultuur.
Kunstnik Otto Modersohn (1865–1943) elas Ottersbergis ja on maetud Quelkhorni kirikuaeda.
Juudi kalmistu asub Otterstedti ja Ottersbergi tee ääres, seal on 27 juudi hauakivi Ottersbergi piirkonnast, kes surid aastatel 1835–1920. Kalmistu on kaitsealune kultuurisäile.
Oyten

Oyten on vald Saksamaal Alam-Saksi liidumaal Verdeni kreisis. Valla pindala on 63,44 km². 31. detsembril 2017 elas seal 15 649 inimest. Vald asub umbes 20 km Verdenist loodes ja 15 km Bremenist idas.
Oyten kuulus 1180. aastal loodud vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris hertsogkonna üürike Vestfaali kuningriik, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas hertsogkonna reaaluniooni ja hertsogkonna territooriumist, sealhulgas Oytenist, sai 1823. aastal loodud Stade regiooni osa.
Thedinghauseni ühisvald

Thedinghausen on valdade ühendus ("Samtgemeinde") Verdeni kreisis Alam-Saksimaal Saksamaal. Selle pindala on 152,3 km². 31. detsembril 2017 elas seal 15 173 inimest. Selle keskus on Thedinghausen. 1972. aastani olid ühendatud vallad Braunschweigi kreisi eksklaav.
Samtgemeinde Thedinghausen koosneb järgmistest valdadest:
Blenderi vald

Blender on vald Saksamaal Alam-Saksi liidumaal Verdeni kreisis. Valla pindala on 38,28 km². 31. detsembril 2017 elas seal 2879 inimest.
Emtinghauseni vald

Emtinghausen on vald Saksamaal Alam-Saksi liidumaal Verdeni kreisis. Valla pindala on 21,33 km². 31. detsembril 2017 elas seal 1500 inimest.
Riede vald

Riede on vald Saksamaal Alam-Saksi liidumaal Verdeni kreisis. Valla pindala on 27 km². 31. detsembril 2017 elas seal 2767 inimest.
Thedinghauseni vald

Thedinghausen on vald Saksamaal Alam-Saksi liidumaal Verdeni kreisis. Valla pindala on 65,69 km². 31. detsembril 2017 elas seal 8027 inimest. Vald asub Weseri vasakkaldal, umbes 15 km Verdenist läänes ja 20 km Bremenist kagus.